Hotărârea Curții (Camera a doua) din 15 septembrie 2022 (cerere de decizie preliminară formulată de l’Income Tax Tribunal of Gibraltar (Royaume-Uni) – Regatul Unit – Fossil (Gibraltar) Limited/Commissioner of Income Tax
(Cauza C-705/20)1
[Trimitere preliminară – Ajutoare de stat – Scheme de ajutoare puse în aplicare de guvernul Gibraltarului cu privire la impozitul pe profit – Decizia (UE) 2019/700 – Neimpozitarea veniturilor din dobânzi pasive și din redevențe – Decizie a Comisiei Europene prin care schema de ajutor este declarată ilegală și incompatibilă cu piața internă – Obligație de recuperare – Conținut – Dispoziție națională care nu a făcut obiectul investigației efectuate de Comisie cu privire la ajutoarele de stat în litigiu – Luarea în considerare a impozitului plătit în străinătate în vederea evitării dublei impuneri]
Limba de procedură: engleza
Instanța de trimitere
Income Tax Tribunal of Gibraltar (Royaume-Uni)
Părțile din procedura principală
Reclamantă: Fossil (Gibraltar) Limited
Pârât: Commissioner of Income Tax
Dispozitivul
Decizia (UE) 2019/700 a Comisiei din 19 decembrie 2018 privind ajutorul de stat SA.34914 (2013/C) pus în aplicare de Regatul Unit în ceea ce privește regimul de impozitare pe profit în Gibraltar,
trebuie interpretată în sensul că
nu se opune ca autoritățile naționale însărcinate cu recuperarea de la beneficiar a unui ajutor ilegal și incompatibil cu piața internă să aplice o dispoziție națională care prevede un mecanism de deducere a impozitelor plătite de acest beneficiar în străinătate din cele pe care le datorează în Gibraltar, în ipoteza în care rezultă că această dispoziție era aplicabilă la data operațiunilor în cauză.
____________
1     JO C 257, 4.7.2022.